достатъчно надеждно.
 Размерът на условните пасиви, признати в баланса, отговаря на критериите, предвидени в член 11 от Делегиран регламент (ЕС) 2015/35.
 C0010– C0020/R0750
 Резерви, различни от технически резерви
 Пасиви с несигурно проявление във времето или несигурен размер, без отчетените в „Задължения по пенсионни обезщетения“.
 Резервите се признават като пасиви (при условие че може да се направи надеждна оценка), когато те представляват задължения и е вероятно да бъде необходим изходящ поток от ресурси, съдържащи икономически ползи, за уреждане на задълженията.
 C0010– C0020/R0760
 Задължения по пенсионни обезщетения
 Това е общата стойност на нетните задължения, свързани с пенсионната схема на служителите.
 C0010– C0020/R0770
 Депозити от презастрахователи
 Суми (например парични средства), получени от презастраховател или приспаднати от презастрахователя съгласно презастрахователен договор.
 C0010– C0020/R0780
 Отсрочени данъчни пасиви
 Отсрочените данъчни пасиви са сумите на данък върху доходите, платими в бъдещи периоди по отношение на облагаеми временни разлики:
 C0010– C0020/R0790
 Деривати
 Финансов инструмент или друг договор, който притежава всяка от следните три характеристики:
 а)
 неговата стойност се променя в отговор на промяната в определен лихвен процент, цена на финансов инструмент, цена на стока, валутен курс, индекс на цени или лихвени проценти, кредитен рейтинг или кредитен индекс, или друга променлива, при условие че, ако променливата е нефинансова, тя не е специфична за дадена страна по договора (наричана понякога „базова“);
 б)
 той не изисква първоначална нетна инвестиция или изисква първоначална нетна инвестиция, която е по-малка от тази, която би се изисквала за други видове договори, за които би могло да се очаква да имат подобен отговор на промените в пазарните фактори;
 в)
 той се урежда на бъдеща дата.
 По този ред се отчитат единствено дериватни пасиви (т.е. деривати с отрицателна стойност към отчетната дата) Дериватните активи се отчитат по C0010- C0020/R0190.
 Предприятията, които не оценяват деривати според своите местни ОСП, не трябва да представят стойност по финансови отчети.
 C0010– C0020/R0800
 Дългове към кредитни институции
 Дългове, като ипотечни кредити и заеми, към кредитни институции, с изключение на облигации, притежавани от кредитни институции (предприятието не може да идентифицира всички притежатели на облигации, които то е издало) и подчинени пасиви. Тук също така се включват овърдрафтите.
 C0010– C0020/R0810 (L20)
 Финансови пасиви, различни от дългове към кредитни институции
 Финансови пасиви, включително облигации, емитирани от предприятие (държани или не от кредитните институции), структурирани облигации, емитирани от самото предприятие, и ипотечни кредити и заеми, дължими на субекти, различни от кредитни институции.
 Подчинените пасиви не се включват тук.
 C0010– C0020/R0820
 Застрахователни задължения и задължения към посредници
 Просрочени суми по задължения към притежатели на полици, застрахователи и други дейности, свързани със застраховането, но които не са технически резерви.
 Включва просрочени суми към (пре)застрахователните посредници (например комисиони, дължими на посредници, които предприятието все още не е платило).
 Не се включват заеми и ипотеки, дължими на други застрахователни дружества, ако те се отнасят единствено до финансирането и не са свързани със застрахователна дейност (такива заеми и ипотеки се отчитат като финансови пасиви).
 Тук се включват задължения по приета презастрахователна дейност.
 C0010– C0020/R0830
 Презастрахователни задължения
 Сумите по задължения, дължими на презастрахователи (например текущи сметки), различни от депозити, свързани с презастрахователна